
МИНИСТЕРСТВО НА ИКОНОМИКАТА
Оперативна програма „Иновации и конкурентоспособност“ 2014-2020

Процедура на подбор на проекти 
BG16RFOP002-2.073 
„Подкрепа на микро и малки предприятия за преодоляване на икономическите последствия от пандемията COVID-19“



I. Размер на безвъзмездната финансова помощ по процедурата

	Общ размер на безвъзмездната финансова помощ
	Финансиране от Европейския фонд за регионално развитие
	Национално
съфинансиране

	173 000 000 лева 
88 453 495,45 евро
	147 050 000 лева
75 185 471,13 евро
	25 950 000 лева
13 268 024,32 евро

	Общият размер на безвъзмездната финансова помощ по процедурата е възможно да бъде увеличен.



	Минималният и максималният размер на заявената безвъзмездна финансова помощ  по всеки индивидуален проект по процедура за подбор на проекти „Подкрепа на микро и малки предприятия за преодоляване на икономическите последствия от пандемията COVID-19“ са, както следва (самофинансиране не се изисква): 


	Минимален размер на заявената безвъзмездна финансова помощ за индивидуален проект
	Максимален размер на заявената безвъзмездна финансова помощ за индивидуален проект 

	
3 000 лева
	
10 000 лева





ВАЖНО: Заявената безвъзмездна финансова помощ не може да надвишава 10% от Нетните приходи за продажби (ред „Нетни приходи от продажби“ (код 15100) от приходната част на ОПР за 2019 г.). 

II. Критерии за допустимост на кандидатите.
1) Допустими по настоящата процедура за подбор на проекти са само кандидати, които са търговци по смисъла на Търговския закон или Закона за кооперациите или са еквивалентно лице по смисъла на законодателството на държава-членка на Европейското икономическо пространство;
2) Допустими по настоящата процедура за подбор на проекти са само кандидати, които са регистрирани преди 01.07.2019 г. и са осъществявали стопанска дейност.
3) Допустими по настоящата процедура за подбор на проекти са само кандидати, които отговарят на изискванията за микро или малко предприятие съгласно Закона за малките и средни предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).
4) Кандидати могат да участват в процедурата за подбор на проекти и да получат безвъзмездна финансова помощ, в случай че не са недопустими кандидати съобразно демаркационната линия с други планове и програми, финансирани със средства на ЕС.
5) Кандидати, които са регистрирали спад поне 20% в оборота за месец април спрямо средно аритметичния месечен оборот през 2019 г.
6) Към 31 декември 2019 г. кандидатите не са в затруднено положение (по смисъла на Общия регламент за групово освобождаване - чл. 2, т. 18 от Регламент (ЕС) №651/2014 на Комисията 
7) С оглед избягване на припокриването на интервенциите между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020, подкрепа по настоящата процедура за подбор на проекти не могат да получават кандидати, които са: 
[bookmark: _GoBack]• предприятия, кандидатстващи за финансиране на дейности за преработка и/или маркетинг на горски продукт
III. Условия за допустимост на разходите
1/ Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства. 
2/ Да бъдат извършени след 13.03.2020 г. и до датата на представяне на финалния отчет за изпълнение на проекта.
След приключването на дейностите по договора за безвъзмездна финансова помощ, бенефициентът е длъжен да изготви и представи на Управляващия орган финален технически и финансов отчети, съдържащи информация относно цялостното изпълнение на дейностите и постигнатите резултати.
3/ Да са в съответствие с видовете разходи, включени в административния договор за предоставяне на безвъзмездна помощ.
4/ За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.
5/ Да са действително платени от страна на бенефициента (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от крайната дата за изпълнение на проекта. Разходи, подкрепени с протоколи за прихващане, не се считат за допустими. 
6/ Да са отразени в счетоводната документация на бенефициента.
7/ Да могат да се установят и проверят, да бъдат подкрепени от оригинални разходооправдателни документи.
8/ Да са, определени и извършени под отговорността на Управляващия орган и съгласно критериите за подбор на операции, одобрени от Комитета за наблюдение. 
9/ Да са за реално доставени продукти и извършени услуги.
IV. Допустими разходи
A. Допустими по процедурата са следните видове разходи: 
1/ Разходи, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19, както следва:
· Разходи за закупуване на суровини и материали;
· Разходи за външни услуги (вкл. режийни разходи);
· Разходи за персонал  (вкл. разходи за възнаграждения и разходите за осигурителните и здравни вноски за сметка на работодателя, с изкл. на разходите за персонал подпомогнат по мярката 60/40).
B. Недопустими по процедурата са следните видове разходи: 
· разходи за дейности, които са започнати и/или физически завършени или изцяло осъществени преди 13.03.2020 г., независимо дали всички свързани плащания са извършени;
· всички разходи, които не попадат в обхвата на допустимите разходи, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19.
V. Минимален и максимален срок за изпълнение на проекта:
Продължителността на изпълнение на всеки проект не следва да надвишава 3 (три) месеца, считано от датата на влизане в сила на административния договор за предоставяне на безвъзмездна финансова помощ.
VI. Очаквани резултати
Очакваните резултати от подкрепата по процедурата се изразяват в постигане на положителен ефект по отношение микро и малки предприятия за преодоляване на икономическите последствия от пандемията COVID-19 и стабилност на работни места. 
ВАЖНО! В резултат от изпълнението на процедурата се очаква предприятиятията, получили подкрепа да продължат дейността си поне 3 месеца след приключване на проекта.
VII. Списък на документите, които се подават на етап канди-датстване:
A. Кандидатите по процедурата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН 2020 следните документи:
а/ Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 1) .
б/ Декларация за финансовите данни - - попълнена по образец (Приложение 2)
в/ Административен договор за предоставяне на безвъзмездна финансова помощ по процедурата – попълнен по образец (Приложение 3)
г/ Удостоверение за липса на задължения към общината по седалището на кандидата (издадено не по-рано от 6 месеца преди датата на представянето му) –  оригинал или копие, заверено от кандидата. 

Документът е неприложим за кандидатите, чието седалище е на територията на Столична община.  
д/ Заявление за профил за достъп на ръководител на бенефициента до ИСУН 2020 (Приложение  11) и/или Заявление за профил за достъп на упълномощени от бенефициента лица до ИСУН 2020 (Приложение  12)
B. С цел удостоверяване на съответствието на кандидатите с изискванията на чл.25, ал.2 от ЗУСЕСИФ Управляващият орган ще набави служебно следните документи: 
а/ Удостоверение от Националната агенция за приходите за липса на задължения на кандидата(издадено не по-рано от 6 месеца преди датата на представянето му) 
или 
Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот[footnoteRef:1] на предприятието-кандидат за последната приключена финансова година; [1:  Съответстващ на стойността по код 15000 от приходната част на Отчета за приходите и разходите] 

б/ Удостоверение за липса на задължения към общината по седалището на УО 
в/ Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин (издадено не по-рано от 6 месеца преди датата на представянето му) – оригинал или копие, заверено от кандидата.
г/ По отношение на издаваните от органите на Изпълнителна агенция "Главна инспекция по труда" документи, във връзка с обстоятелствата по чл. 54, ал. 1, т. 6 от ЗОП, Управляващият орган ще изисква тази информация по служебен път.


VII. Краен срок за подаване на проектните предложения
Процедурата се предвижда да бъде обявена на 11 май 2020 г., като крайният срок за подаване на проектни предложения е 30 дни от датата на обявяване на процедурата. Ще бъдат финансирани проектните предложения, които съответстват на критериите за оценка, по реда на тяхното постъпване, до изчерпване на финансовия ресурс по процедурата. Подадените проектни предложения, за които не е налице финансов ресурс не подлежат на оценка.






